1996R2148 — DA — 29.06.2006 — 002.001

Dette dokument er et dokumentationsredskab, og institutionerne påtager sig intet ansvar herfor

Ændret ved:









▼B

KOMMISSIONENS FORORDNING (EF) Nr. 2148/96

af 8. november 1996

om regler for evaluering af og kontrol med mængderne af landbrugsprodukter på offentlige interventionslagre







KOMMISSIONEN FOR DE EUROPÆISKE FÆLLESSKABER HAR — under henvisning til traktaten om oprettelse af Det Europæiske Fællesskab, under henvisning til Rådets forordning (EØF) nr. 3492/90 af 27. november 1990 om fastlæggelse af de elementer, der skal tages i betragtning i årsregnskaberne for de interventionsforanstaltninger i form af offentlig oplagring, som finansieres gennem Den Europæiske Udviklings- og Garantifond for Landbruget, Garantisektionen ( 1 ), særlig artikel 8, og ud fra følgende betragtninger: ud fra følgende betragtninger: Forordning (EØF) nr. 3492/90 fastsætter bogføringsprincipperne i forbindelse med offentlige interventionslagre af landbrugsprodukter; i betragtning af erfaringerne med Kommissionens forordning (EØF) nr. 618/90 af 14. marts 1990 om fastsættelse af reglerne for udfærdigelse af den årlige beholdningsopgørelse for landbrugsprodukter på offentlige interventionslagre ( 2 ), ændret ved forordning (EØF) nr. 3077/92 ( 3 ), bør visse bestemmelser om lagerforvaltning omdefineres, ved at der rettes en særlig opmærksomhed mod reglerne for evaluering af og kontrol med mængderne af landbrugsprodukter på offentlige interventionslagre; forordning (EØF) nr. 618/90 bør ophæves; ved indførelse af passende forvaltnings- og kontrolbestemmelser bør det sikres, at de offentlige interventionslagre forvaltes efter principperne for korrekt forvaltning; de i denne forordning fastsatte foranstaltninger er i overensstemmelse med udtalelse fra EUGFL-komitéen — UDSTEDT FØLGENDE FORORDNING:







Artikel 1

1. Enhver fysisk eller juridisk person, der oplagrer landbrugsprodukter, som er frembudt til intervention i medfør af reglerne for EUGFL, Garantisektionen, fører regnskab i overensstemmelse med forskrifterne på EF-plan og nationalt plan.

2. Interventionsorganerne opdaterer permanent en liste over lagerholdere, med hvem de har indgået kontrakt om offentlig oplagring. Listen indeholder henvisninger, der gør det muligt præcist at identificere alle oplagringsstederne, såsom kapacitet, nummer på lagerhaller, kølerum eller siloer, planer og skemaer. Den er tilgængelig for Kommissionens tjenestemænd og andre, der er bemyndiget af den, på interventionsorganernes sæde.

Artikel 2

1. Lagerholderen tilsender mindst én gang om måneden interventionsorganet de dokumenter om indlagring, oplagring og udlagring af de produkter, der tjener som grundlag for de i artikel 1 i forordning (EØF) nr. 3492/90 omhandlede årsregnskaber.

2. De i stk. 1 omhandlede dokumenter skal være interventionsorganet i hænde inden den 10. i måneden efter den måned, de vedrører, og mindst omfatte følgende data: oplagringssted (i påkommende tilfælde med identifikation af siloen eller beholderen), mængde, der er overført fra den foregående måned, indlagringer og udlagringer pr. vareparti samt lagre ved afslutningen af en periode.

Dokumenterne skal gøre det muligt at identificere mængderne på lageret på dette tidspunkt, især under hensyntagen til de opkøb og salg, der er aftalt, men hvor de tilsvarende indlagringer og udlagringer endnu ikke har fundet sted.

En model til denne formular er anført i bilag I som vejledning.

Artikel 3

1. Lagerholderen udarbejder en årlig lageropgørelse på grundlag af de månedlige opgørelser, der er beskrevet i artikel 2. De instrukser, som interventionsorganet har udarbejdet med henblik herpå, meddeles Kommissionen til oplysning senest seks måneder efter nærværende forordnings ikrafttræden.

2. Den årlige lageropgørelse, som der findes en vejledende model for i bilag II, indeholder en oversigt over de oplagrede mængder, opdelt på produkt og oplagringssted og med angivelse for hvert produkt af de oplagrede mængder, varepartinummer (undtagen for korn), året for deres indlagring (undtagen for alkohol) og forklaring på eventuelle afvigelser.

Artikel 4

1. Interventionsorganet er ansvarligt for nøjagtigheden af de oplysninger, der indsamles efter bestemmelserne i artikel 1, 2 og 3. I denne forbindelse foretager interventionsorganet året igennem kontrol på oplagringsstederne, så vidt muligt med uregelmæssige intervaller og uanmeldt.

Hvert oplagringssted kontrolleres efter bestemmelserne i bilag III mindst én gang pr. år, især med hensyn til:

a) proceduren for indsamling af de i artikel 2 og 3 omhandlede oplysninger

b) afstemning af de regnskabsoplysninger, som lagerholderen har på stedet, med de oplysninger, der er fremsendt til interventionsorganet, og

c) den fysiske tilstedeværelse på lageret af de mængder, der er opført i lagerholderens regnskabsopgørelser, og som tjente som grundlag for den sidste af lagerholderen fremsendte månedsopgørelse, og som anslås visuelt eller, hvis mængden drages i tvivl, eller der fremsættes indsigelse, fastslås ved vejning eller måling.

Den fysiske tilstedeværelse fastslås ved en tilstrækkelig repræsentativ fysisk inspektion, der mindst vedrører procentdelene i bilag III til nærværende forordning, og som gør det muligt at konkludere, at samtlige mængder, der er opført i lagerregnskabet, rent faktisk er til stede på lageret.

2. Konstateres der en afvigelse under den fysiske inspektion, skal en yderligere procentdel af de oplagrede mængder inspiceres efter samme metode. Inspektionen omfatter om nødvendigt vejning af samtlige produkter, der er oplagret under det vareparti eller på det lager, der kontrolleres.

Artikel 5

1. Kontrolorganet eller dets repræsentant udfærdiger en protokol for hver gennemført kontrol mindst en gang om året efter bestemmelserne i artikel 4 og bilag III.

2. Protokollen indeholder mindst følgende punkter:

a) angivelse af lagerholderen, det besøgte lagers adresse og angivelse af de kontrollerede varepartier

b) dato og klokkeslæt for påbegyndelse og afslutning af kontrollen

c) det sted, hvor kontrollen blev foretaget, og en beskrivelse af oplagrings-, emballage- og adgangsbetingelserne

d) fuldstændig angivelse af identiteten af de personer, der foretager kontrollen, deres stilling og bemyndigelse

e) foretagne kontrolforanstaltninger og anvendte volumenmålebestemmelser såsom målemetoder, foretagne beregninger og opnåede mellemresultater og endelige resultater samt konklusionerne heraf

f) for hvert oplagret parti eller hver oplagret kvalitet angives den i interventionsorganets regnskaber anførte mængde, den i lagerets regnskaber anførte mængde og eventuelle forskelle mellem disse to regnskaber

g) for hvert parti eller hver kvalitet, der er fysisk kontrolleret, angives de under litra f) omhandlede oplysninger samt den på stedet konstaterede mængde og eventuelle uregelmæssigheder, partiets eller kvalitetens nummer, pallerne, kartonerne, siloerne eller andre beholdere, vægten (om nødvendigt netto- og bruttovægten) eller volumen

h) lagerholderens erklæringer i tilfælde af forskelle eller uregelmæssigheder

i) sted, dato og underskrift for den person, der har udfærdiget protokollen, samt for lagerholderen eller dennes repræsentant

j) eventuel udvidet kontrol i tilfælde af afvigelse med angivelse af procentdelen af de oplagrede mængder, der har været omfattet af den udvidede kontrol, de konstaterede forskelle og de afgivne forklaringer.

3. Protokollerne sendes straks til interventionsorganet. Straks efter modtagelsen af protokollen korrigeres interventionsorganets regnskab i forhold til de konstaterede forskelle og uregelmæssigheder, der anmeldes til EUGFL i henhold til artikel 3 og 4 i forordning (EØF) nr. 3492/90.

4. Protokollerne opbevares på interventionsorganets hovedsæde, og de skal være tilgængelige for Kommissionens tjenestemænd og de personer, der er bemyndiget af den.

5. Et sammenfattende dokument med angivelse af de foretagne kontroller, de kontrollerede mængder og de afvigelser, der er konstateret i forhold til måneds- og årsopgørelserne, sendes hvert år til Kommissionen samtidig med årsregnskaberne som omhandlet i artikel 5, stk. 1, i Rådets forordning (EØF) nr. 729/70 ( 4 ).

Artikel 6

1. Lagerholderen er ansvarlig for samtlige forskelle, der konstateres mellem de oplagrede mængder og angivelserne i de lageropgørelser, der sendes til interventionsorganet.

2. Hvis mankoerne overstiger de mængder, der tillades ifølge den eller de gældende tolerancer, tillægges de helt lagerholderen som tab, hvis årsag ikke kan fastslås. Bestrider lagerholderen mankoerne, kan han kræve vejning eller måling af produktet, idet de herved forbundne omkostninger påhviler ham, undtagen hvis det viser sig, at de meddelte mængder faktisk er til stede, eller at afvigelsen ikke overstiger den eller de gældende tolerancer, i hvilket fald vejnings- eller målingsomkostningerne påhviler den institution, der foranledigede kontrollen.

3. De tolerancer, der er fastsat i bilag III, anvendes uden tilsidesættelse af de tolerancer, der er fastsat i forordninger for de forskellige produkter, og hvis liste er anført i Kommissionens forordning (EØF) nr. 147/91 ( 5 ).

Artikel 7

1. Interventionsorganerne råder over et centralt register med henvisning til alle lagersteder, alle produkter, alle mængder og kvaliteter af de forskellige produkter med angivelse af vægt (om nødvendigt netto- og bruttovægt) for hvert af dem, eller af mængde.

2. Samtlige regnskabsdokumenter og protokoller, der er udfærdiget i medfør af nærværende forordning, er på ethvert tidspunkt tilgængelige for interventionsorganets ansatte samt ifølge forordning (EØF) nr. 729/70, især artikel 9, for Kommissionens bemyndigede såvel hos lagerholderne som hos interventionsorganerne.

Artikel 8

1. Interventionsorganerne sørger for, at lagerholderne fører et edb-regnskab over interventionslagrene. De fastsætter kontraktlige bestemmelser i så henseende i de oplagringskontrakter, de indgår med lagerholderne.

2. Edb-regnskabet skal senest være fuldt operationelt to år efter nærværende forordnings ikrafttræden. Det gør det muligt for lagerholderen direkte og umiddelbart at råde over en permanent elektronisk opgørelse, der vil være tilgængelig for interventionsorganets ansatte og Kommissionens tjenestemænd samt enhver behørigt bemyndiget person.

Artikel 9

1. Medlemsstaterne vedtager de foranstaltninger, der er nødvendige for anvendelsen af nærværende forordning og for informering af de berørte personer om de sanktioner, de udsætter sig for ved manglende overholdelse af denne forordning. Medlemsstaterne underretter Kommissionen om de trufne foranstaltninger.

2. Medlemsstaterne fastsætter i oplagringskontrakterne bøder, der står i forhold til lagerholdernes overtrædelser, og i tilfælde af bevidst uregelmæssigheder eller grov forsømmelighed opsiges kontrakten.

Artikel 10

Forordning (EØF) nr. 618/90 ophæves.

Artikel 11

Denne forordning træder i kraft på tredjedagen efter offentliggørelsen i De Europæiske Fællesskabers Tidende.

Den anvendes fra den 1. oktober 1996.

Denne forordning er bindende i alle enkeltheder og gælder umiddelbart i hver medlemsstat.









BILAG I









BILAG II









BILAG III

FYSISK INSPEKTION

(ved den i artikel 4 fastsatte kontrol)

I. SMØR

1. Udvægelse af partier svarende til mindst 5 % af den samlede mængde, der er oplagret under offentlig intervention. Udvægelsen forberedes inden besøget i lagerbygningen på grundlag af interventionsorganets regnskabsoplysninger, men meddeles ikke til lagerholderen.

2. Kontrol på stedet af tilstedeværelsen af de udvalgte partier og sammensætningen af partierne: — identifikation af kontrolnumre for partier og kasser i forhold til opkøbs- eller indgangsbeviser — vejning af paller (1 ud af 10) og af kasser (1 pr. palle) — visuel kontrol af indholdet i en kasse (1 ud af 5 paller) — emballagens tilstand.

3. Beskrivelse i beholdningsrapporten af fysisk kontrollerede partier og konstaterede mængder.

II. SKUMMETMÆLKSPULVER

1. Udvælgelse af partier svarende til 5 % af den samlede mængde, der er oplagret under offentlig intervention. Udvælgelsen forberedes inden besøget i lagerbygningen på grundlag af interventionsorganets regnskabsoplysninger, men meddeles ikke lagerholderen.

2. Kontrol på stedet af tilstedeværelsen af de udvalgte partier og sammensætningen af partierne: — identifikation af kontrolnumre for partier og kasser i forhold til opkøbs- eller indgangsbeviser — vejning af paller (1 ud af 10) og sække (1 ud af 10) — visuel kontrol af indholdet i en sæk (1 ud af 5) — emballagens tilstand.

3. Beskrivelse i beholdningsrapporten af fysisk kontrollerede partier og konstaterede mangler.

▼M1

III. KORN OG RIS

A. Fysisk inspektion:

1. Udvælgelse af de siloer eller rum, der skal kontrolleres, svarende til mindst 5 % af den samlede mængde korn eller ris, der er oplagret under offentlig intervention. Udvælgelsen forberedes på grundlag af interventionsorganets regnskabsoplysninger, men meddeles ikke lagerholderen.

2. Fysisk inspektion: — kontrol af tilstedeværelsen af korn eller ris i de udvalgte siloer eller rum — identifikation af kornet eller risen — kontrol af oplagringsbetingelserne og sammenligning af oplagringsstedet og korntets eller risens identitet med oplysningerne i oplagringsstedets lagerregnskab — evaluering af de oplagrede mængder efter en metode, der på forhånd er godkendt af interventionsorganet, og hvoraf en beskrivelse skal overlades til organets hovedsæde.

3. En lagerbygningsplan skal være til rådighed på hvert oplagringssted samt et rummålsdokument for hver silo eller hvert lagerrum. Kornet eller risen skal i hver lagerbygning være oplagret på en sådan måde, at en volumenkontrol kan foretages.

B. Behandling af konstaterede forskelle

Der tolereres en forskel ved volumenkontrol af produktmængden.

Forordningens artikel 6 finder således anvendelse, når vægten af det oplagrede produkt, som konstateres i forbindelse med en fysisk inspektion, afviger fra den bogførte vægt med mindst 5 % for korn og mindst 6 % for ris ved oplagring i højsilo og oplagring i planlager.

I tilfælde af oplagring af korn eller ris på lager kan der tages hensyn til de mængder, der blev anslået ved vejningen ved indlagringen i stedet for de mængder, som en volumenevaluering medfører, når volumenevalueringen ikke indebærer den ønskede præcisionsgrad, og afvigelsen mellem de to værdier ikke er for stor.

Interventionsorganet gør på eget ansvar brug af denne mulighed, hvis omstændighederne i de enkelte tilfælde berettiger hertil. Det anføres i protokollen.

▼B

IV. ALKOHOL

1. Udvælgelse af beholdere svarende til mindst 5 % af den samlede mængde, der er oplagret under offentlig intervention. Udvælgelsen forberedes inden besøget i lagerbygningen på grundlag af interventionsorganets regnskabsoplysninger, men meddeles ikke lagerholderen.

2. Kontrol af toldplomber, hvis sådanne er foreskrevet i de nationale regler.

3. Kontrol på stedet af tilstedeværelsen af beholderne og deres indhold: — identifikation af beholderne efter kontrolnummer og alkoholtype — sammenligning af beholdernes identitet og deres indhold med oplysningerne i lagerets lagerregnskaber og i interventionsorganets bøger — organoleptisk kontrol af tilstedeværelsen af alkohol, alkoholtype og alkoholmængde i beholderne — undersøgelse af oplagringsbetingelserne ved visuel kontrol af andre beholdere.

4. Beskrivelse i beholdningsrapporten af fysisk kontrollerede beholdere og konstaterede mangler.

V. OKSEKØD

1. Udvælgelse af partier svarende til mindst 5 % af den samlede mængde, der er oplagret under offentlig intervention. Udvælgelsen forberedes inden besøget i lagerbygningen på grundlag af interventionsorganets regnskabsoplysninger, men meddeles ikke lagerholderen.

2. Kontrol på stedet af tilstedeværelsen af de udvalgte partier og sammensætning af partierne. Kontrollen omfatter: — for ikke-udbenet kød: — — identifikation af partierne og kontrol af antallet af stykker — kontrol af vægten af 20 % af stykkerne efter udskæringstype og/eller kvalitet — visuel kontrol af emballagens tilstand. — for udbenet kød: — — identifikation af partierne og pallerne og kontrol af antallet af kasser — kontrol af vægten af 10 % af pallerne eller containerne — kontrol af 10 % af kasserne på hver vejet palle — visuel kontrol af indholdet i disse kasser og tilstanden af emballagen i kassen. Ved udvælgelsen af pallerne skal der tages hensyn til de forskellige oplagrede udskæringstyper.

3. Beskrivelse i beholdningsrapporten af de fysisk kontrollerede partier og de konstaterede mangler.

VI. OLIVENOLIE

1. Udvælgelse af partier svarende til mindst 5 % af den samlede mængde, der er oplagret under offentlig intervention. Udvælgelsen forberedes inden besøget i lagerbygningen på grundlag af interventionsorganets regnskabsoplysninger, men meddeles ikke lagerholderen.

2. Kontrol på stedet af tilstedeværelsen af beholderne og deres sammensætning: — identifikation af beholderne efter kontrolnummer og type olivenolie — sammenligning af beholdernes identitet og deres indhold med oplysningerne i lagerets lagerregnskaber og i interventionsorganets bøger — organoleptisk kontrol af tilstedeværelsen af olivenolie, olivenolietypen og olivenoliemængden i beholderne — undersøgelse af oplagringsbetingelserne ved visuel kontrol af andre beholdere.

3. Beskrivelse i beholdningsrapporten af fysisk kontrollerede beholdere og konstaterede mangler.

▼M2

VII — SUKKER I LØS AFLADNING ( 6 )

A. Proceduren for fysisk inspektion af de offentlige sukkerlagre fra produktionsåret 2006/07 ff.:

1. Udvælgelse af de siloer eller rum, der skal kontrolleres, svarende til mindst 5 % af den samlede mængde sukker i løs afladning, der er oplagret under offentlig intervention. Udvælgelsen forberedes på grundlag af interventionsorganets regnskabsoplysninger, men meddeles ikke lagerholderen på forhånd.

2. Fysisk inspektion: — kontrol af tilstedeværelsen af sukker i løs afladning i de udvalgte siloer eller rum — afstemning mellem lagerholdernes regnskabsoplysninger og interventionsorganets regnskabsoplysninger — identifikation af sukkeret i løs afladning — kontrol af oplagringsbetingelserne og sammenligning af oplagringsstedet og identiteten for sukkeret i løs afladning med oplysningerne i oplagringsstedets lagerregnskab — evaluering af de oplagrede mængder efter en metode, der på forhånd er godkendt af interventionsorganet, og hvoraf en detaljeret beskrivelse skal overlades til organets hovedsæde.

3. En lagerbygningsplan skal være til rådighed på hvert oplagringssted samt et rummålsdokument for hver silo eller hvert lagerrum. Sukkeret i løs afladning skal i hver lagerbygning være oplagret på en sådan måde, at en volumenkontrol kan foretages.

B. Proceduren for fysisk inspektion af de offentlige sukkerlagre fra produktionsårene 2004/05 og 2005/06:

1. Hvis det ikke er muligt at foretage den i punkt A beskrevne beholdningsopgørelse, skal interventionsorganet officielt plombere alle ind- og udgange til siloen/oplagringsstedet. Interventionsorganet skal hver måned kontrollere, at plomberingerne er ubrudte for at sikre, at de forbliver intakte. Der skal redegøres detaljeret for disse inspektioner i en rapport. Der er kun adgang til lagrene under tilstedeværelse af interventionsorganets inspektør. Medlemsstaten sikrer, at plomberingsproceduren giver en høj sikkerhed for, at de interventionsoplagrede produkter er intakte.

2. Der skal mindst en gang om året foretages en undersøgelse af oplagringsbetingelserne, og det skal sikres, at produktet opbevares i god stand.

C. Behandling af konstaterede forskelle:

Der tolereres en forskel ved volumenkontrol af produktmængden.

Artikel 6 finder således anvendelse, når vægten af det oplagrede produkt, som konstateres i forbindelse med en fysisk inspektion (måling af rumfang), afviger fra den bogførte vægt med mindst 5 % for sukker i løs afladning ved oplagring i højsilo og oplagring i planlager.

I tilfælde af oplagring af sukker i løs afladning i silo/lager kan der tages hensyn til de mængder, der blev anslået ved vejningen ved indlagringen i stedet for de mængder, som en volumenevaluering medfører, når volumenevalueringen ikke indebærer den ønskede præcisionsgrad, og afvigelsen mellem de to værdier ikke er for stor.

Interventionsorganet gør på eget ansvar brug af den i stk. 3 omhandlede mulighed, hvis omstændighederne i de enkelte tilfælde berettiger hertil. Det anføres i protokollen.

VIII — EMBALLERET SUKKER (6)

A. Proceduren for fysisk inspektion af de offentlige sukkerlagre fra produktionsåret 2006/07 ff.:

1. Udvælgelse af partier svarende til mindst 5 % af den samlede mængde, der er oplagret under offentlig intervention. Udvælgelsen forberedes inden besøget i lageret på grundlag af interventionsorganets regnskabsoplysninger, men meddeles ikke lagerholderen.

2. Kontrol på stedet af tilstedeværelsen af de udvalgte partier og deres indhold: — identifikation af partiernes og sækkenes kontrolnumre på grundlag af opkøbs- eller indgangsbeviser — afstemning mellem lagerholdernes regnskabsoplysninger og interventionsorganets regnskabsoplysninger — emballagens tilstand. For sukker emballeret i sække med 50 kg: — vejning af paller (1 ud af 20) og sække (1 for hver vejet palle) — visuel kontrol af indholdet af 1 sæk for hver 10 vejede paller. For sukker emballeret i »store sække«: — vejning af 1 sæk ud af 20 sække — visuel kontrol af indholdet af 1 sæk for hver 20 vejede store sække.

3. Beskrivelse i beholdningsrapporten af de fysisk kontrollerede partier og de konstaterede mangler.

B. Proceduren for fysisk inspektion af de offentlige sukkerlagre fra produktionsårene 2004/05 og 2005/06:

1. Hvis det ikke er muligt at foretage den i punkt A beskrevne beholdningsopgørelse, skal interventionsorganet officielt plombere alle ind- og udgange til oplagringsstedet. Interventionsorganet skal hver måned kontrollere, at plomberingerne er ubrudte for at sikre, at de forbliver intakte. Der skal redegøres detaljeret for disse inspektioner i en rapport. Der er kun adgang til lagrene under tilstedeværelse af interventionsorganets inspektør. Medlemsstaten sikrer, at plomberingsproceduren giver en høj sikkerhed for, at de interventionsoplagrede produkter er intakte.

2. Der skal mindst en gang om året foretages en undersøgelse af oplagringsbetingelserne, og det skal sikres, at produktet opbevares i god stand.